На основу члана 119. Закона о основама система образовања и васпитања („Службени гласник РС“, број 88/17, 27/18, 10/19, 6/20 и 129/21.), чланова 6. и 23. Правилника о сталном стручном усавршавању и напредовању у звања наставника, васпитача и стручних сарадника ("Службени гласник РС", број 109/2021. ) Школски одбор ЕШ „ Ђука Динић „, на седници одржаној 02.03.2023. године, усвојио је

БОДОВНУ ЛИСТА ИНТЕРНИХ АКТИВНОСТИ СТРУЧНОГ УСАВРШАВАЊА У УСТАНОВИ

Члан 1.

 На основу увида у Правилника о сталном стручном усавршавању и напредовању у звања наставника, васпитача и стручних сарадника „Службени гласник РС”, број 109 од 19. новембра 2021. год. Тим за стручно усавршавање предлаже ревидирану Бодовну листу интерних активности стручног усавршавања у установи како би се лакше пратило напредовање на пољу професионалног развоја. Педагошки колегијум је разматрао и усвојио предложену бодовну листу.

Стално стручно усавршавање у установи остварује се:

1) извођењем угледних часова, демонстрирањем поступака, метода и техника учења и других наставних, односно васпитних активности;

2) излагањем на састанцима стручних органа и тела које се односи на савладан програм стручног усавршавања или други облик стручног усавршавања ван установе, са обавезном анализом и дискусијом;

3) приказом стручне књиге, приручника, дидактичког материјала, стручног чланка,

истраживања, студијског путовања и стручне посете са обавезном анализом и дискусијом;

4) учешћем у: истраживањима, пројектима образовно-васпитног карактера у установи, пројектима мобилности, програмима од националног значаја у установи, стручним и студијским путовањима и посетама, међународним програмима, скуповима и мрежама,заједницама професионалног учења, програму огледа, раду модел центра;

5) остваривањем активности у школи вежбаоници;

6) остваривањем активности у оквиру приправничке, односно менторске праксе;

7) активностима које се односе на развијање партнерства са другим установама и развој праксе хоризонталног учења.

 У оквиру пуног радног времена запослени на пословима образовања и васпитања има право и дужност да сваке школске године:

‒ оствари најмање 44 сата стручног усавршавања које предузима установа;

‒ похађа најмање један програм стручног усавршавања који доноси министар или

одобрени програм из Kаталога програма стручног усавршавања;

‒ учествује на најмање једном одобреном стручном скупу.

Сат похађања програма стручног усавршавања има вредност бода.

Све активности које су дате у Бодовној листи јесу активности које развијају компетенције наставника, како оних који реализују тако и оних који учествују у њиховој реализацији. Сем поменутог, оне су и у функцији личног професионалног напредовања али и стицања звања у просвети.

 Стално стручно усавршавање остварује се активностима које предузима установа и појединац у оквиру својих активности које воде унапређивању личних компетенција и кључних области рада школе и то:

|  |  |  |  |
| --- | --- | --- | --- |
| Назив активности | Активност | Бодови | Докази |
| 1. Угледни/огледни час (огледна активност: организовање изложби, предавања, трибина представе, свечане академије, рад на школском часопису, спортске активности, књижевне вечери, пројектна настава; демонстрација метода и техника учења)
 | Реализација | 10 | писана припрема за час;извештај о активности;списак присутних; |
| Асистент/помоћник | 5 |
| Присуство | 1 |
| 1. Презентовање на седницама Наставничког већа са посећених семинара, скупова, трибина, конференција ...
 | Планирање, реализовање | 5 | презентација; писани материјал; записник са потписима;фотографије; |
| Асистент/помоћник | 3 |
| Присуство | 1 |
|  3. Излагање са посећених стручних усвршавања (семинари, трибине, скупови, конференције) на стручним већима, седницама, састанцима | Планирање, реализовање | 3 | списак присутних;фотографије; извештај; |
| Асистент/помоћник | 2 |
| Присуство | 1 |
|  |  |
|  4. Предавање/трибина у установи (без акредитације) | Излагање на предавању/трибини | 8 | писана припрема;презентација;списак присутних;фотографије;извештај; |
| Асистент/помоћник | 4 |
| Присуство | 1 |
|  5. Приказ књиге, приручника, стручног чланка, часописа  | Реализација | 8 | писана припрема,књига/приручник, списак присутних, фотографије,евалуација;  |
| Присуство | 1 |
| 6. Приказ блога, сајта, друштвених мрежа и осталих мултимедијалних садржаја у вези са образовно-васпитним радом | Реализација | 4 | писана припрема за активност;списак присутних;извештај о реализованом излагањ; |
| Присуство | 1 |
| 7. Публиковање и представљање стручних радова књиге, приручника, ауторског истраживачког пројекта у вези са образовано-васпитним радом (ауторство/коауторство) | Аутор | 20 | документ/рад;списак присутних; фотографије;извештај; |
| Коаутор | 15 |
| Аргументована дискусија | 3 |
| Присуство | 1 |
| 8. Стручне посете и студијска путовања | Реализатор стручне посете | 6 | план посете;списак присутних;фотографије;извештај о реализацији; |
| Учесник стручне посете | 2 |
|  9. Предавања саветника/представника ШУ, МПНТР, ЗУОВ, ЗВКОВ | Присуство | 1 | списак присутних;фотографије;  |
| 10. Интерно истраживање са узорком до 30 испитаника  | Организација/реализација | 6 | документ / рад / анкета / упитник;списак присутних;извештај / анализа резултата; |
| Помоћ у реализацији | 2 |
| Презентација истраживања | 3 |
| Присуство | 1 |
| 11. Интерно истраживање са узорком од 31 до 100 испитаника  | Организација/реализација | 10 | документ / рад / анкета / упитник;списак присутних;извештај / анализа резултата; |
| Помоћ у реализацији | 5 |
| Презентација истраживања | 3 |
| Присуство | 1 |
| 12. Рад са приправницима и волонтерима | Рад ментора;месечне активности, давање препоруке за полагање стучног испита. | 6 | извештај о раду;дневник рада са приправницима и волонтерима;  |
| 13. Рад са студентима на пракси | Ментор | 6 | извештај о раду; дневник рада са студентима; потврда са факултета; |
| 14. Учешће у пројектима образовно-васпитног карактера у установи, програмима од националног значаја у установи; међународним програмима, скуповима и мрежама, заједницама професионалног учења, програму огледа, раду модел центра, у пројектима локалне самоуправе, владиних и невладиних организација-Реализатор радионица у школи у оквиру пројекта | Учешћереализатор | 105 | потврда;списак присутних;Материјал за рад, потврда школе, записник са Стручног већа, Наставничког већа или Педагошког колегијума  |
| 15. Праћење вебинара без акредитације који се реализују у сврху стручног усавршавања у установи | Учешће, дискусија | Број сати једнак је броју бодова. | уверење;потврда; имејл са пријавом; снимак екрана где се види присуство; |
| 16. Учешће на трибини / стручном скупу у установама образовно-васпитног, научно-наставног карактера и центрима за стручно усавршавање, који се реализују у сврху стручног усавршавања у установи и/или проблематизују теме у вези са образовањем и васпитањем | Учешће | 7 | потврда;списак учесника/ присутних; |
|  Присуство | 2 |  |
| 17. Активности које се односе на развијање партнерства са другим установама и развој праксе хоризонталног учења  | Учешће | 5 | потврда;списак учесника; |

Члан 2.

 Овај Правилник ступа на снагу осмог дана од дана објављивања на огласној табли Школе.

 Председник Школског одбора

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Правилник објављен на огласној табли \_\_\_\_\_\_\_\_\_\_\_\_\_\_\_2023. године

 Секретар школе\_\_\_\_\_\_\_\_\_\_\_\_\_\_\_\_\_\_\_\_\_